M. Husein Mutahar (), kang luwih kondhang kanthi jeneng H. Mutahar, ya iku komponis musik Indonésia, mligi kanggo kategori lagu kebangsaan lan bocah-bocah.

Lagu ciptaane kang kondhang ya iku hymne Syukur (dikenalake Januari 1945) lan mars Hari Merdeka (1946). Karya pungkasané, Dirgahayu Indonésiaku , dadi lagu resmi tanggap warsa kaping 50 Kemerdekaan Indonésia. Lagu bocah-bocah ing antarané: "Gembira", "Tepuk Tangan Silang-silang", "Mari Tepuk", "Slamatlah", "Jangan Putus Asa", "Saat Berpisah", lan "Hymne Pramuka".

Karier 
Dhèwèké kuliyah ing Fakultas Hukum Universitas Gadjah Mada kalamangsa 1946-1947, setelah tamat dari MULO B (1934) dan AMS A-I (1938). Ing taun 1945, Mutahar nyambut gawé minangka Sekretaris Panglima Angkatan Laut RI ing Jogjakarta, candhaké dadi punggawa tinggi Sekretariat Nagara ing Jogjakarta (1947). Candhake dhèwèké éntuk kalungguhan-kalungguhan kang mlumpat-mlumpat antardepartemen. Pucuk karire mbok manawa minangka Duta Besar RI ing Tahta Suci (Vatikan) (1969-1973). Dhèwèké ngwasani nem basa kanthi aktif. Jabatan pungkasané minangka Penjabat Sekretaris Jenderal Departemen Luar Negeri (1974).

Kepanduan 
Mutahar aktif ing kagiyatan kepanduan. Dhèwèké minangka salah sawijiné tokoh baku Pandu Rakyat Indonésia, obahan kepanduan independen kanthi haluan nasionalis. Dhèwèké uga kaloka anti-kuminis. Nalika kabèh obahan kepanduan dilebur dadi Gerakan Pramuka, Mutahar uga dadi tokoh ing jerone. Jenenge uga gegayutan sajeroning madegake lan bina Pasukan Pengibar Bendera Pusaka (Paskibraka), tim kanthi anggota pelajar saka manéka penjuru Indonésia kang duwé tugas ngiberake Bendera Pusaka ing upacara pengetan Hari Kemerdekaan RI.

Paskibraka 

Minangka salah sawijiné ajudan Présidhèn, Mutahar diwènèhi tugas nyusun upacara pengibaran bendera nalika Republik Indonesia ngrayakake dina tanggap warsa sepisanan kamardikan, 17 Agustus 1946. Miturut pemikirane, pangibaran gendéra prayogane katindakake para mudha kang makili laladan-laladan Indonésia. Dhèwèké banjur milih para mudha cacah nem kang ndomisili ing Yogyakarta (lanang 3 lan wadon 2) minangka wakil laladane.

Taun 1967, minangka direktur jenderal urusan nom-noman lan Pramuka, Departemen Wiyata dan Kebudayaan, Mutahar dijaluk Présidhèn Soeharto kanggo nyusun tata cara pengibaran Bendera Pusaka. Tata cara pengibaran Bendera Pusaka disusun kanggo dikibarake déning sawijining wadyabala kang kapérang dadi telung golongan. Golongan 17 minangka pangiring utawa pemandu; golongan 8 minangka golongan inti panggawa gendéra; golongan 45 minangka pengawal. Pembagian dadi telung golongan mau minangka simbul saking tanggal Proklamasi Kemerdekaan Republik Indonesia.

Kulawarga 
H. Mutahar ora krama, nanging duwé 8 anak semang (6 lanang lan 2 wadon). Separone minangka ”se­rahan” saka ibune —kang randha— utawa bapaké —sadurungé tilar donya. Déné bapak/ibu kang rila menehake anaké diakoni minangka anaké dhéwé. Kabèh anaké wis omah-omah lan duwé 15 putu (7 lanang lan 8 wadon).

Tilar donya 
Mutahar tilar donya ing Jakarta nalika umuré meh 88 taun, 9 Juni 2004 awit lara tuwa. Sasuwene uripé, dhèwèké ora tau nikah. Mayite dimakamake ing Pemakaman Jeruk Purut, Jakarta Selatan.

Papan Anggegana 
Saikine jenenge diabadhikake Pelabuhan M. H. Mutahar, Cilamaya, Karawang lan ing Muhammad Husein Mutahar Cilamaya,Karawang. lan ana ing sawijining patung H. Mutahar ing cedhaké Pelabuhan Muhammad Husein Mutahar, Cilamaya, Karawang

Réferènsi

Pranala njaba 
 Bapak Paskibraka Indonésia

Lair 1916
Pati 2004
Pencipta lagu Indonésia
Tokoh dari Semarang
Komponis Indonésia
Tokoh Pramuka
Duta Besar Indonésia
Tokoh Jawa Tengah
Tokoh Jawa